Ο **Γκιόργκι Κβιρικασβίλι** (Giorgi Kvirikashvili, γεωργιανά: გიორგი კვირიკაშვილი, 20 Ιουλίου 1967-) είναι Γεωργιανός πολιτικός και υπηρέτησε ως πρωθυπουργός της Γεωργίας από τις 30 Δεκεμβρίου 2015 ως την παραίτησή του, στις 13 Ιουνίου 2018. Υπηρέτησε νωρίτερα ως υπουργός Οικονομίας και Αειφόρου Ανάπτυξης από το 2012 ως το 2015, υπουργός Εξωτερικών από την 1η Σεπτεμβρίου 2015 ως τις 30 Δεκεμβρίου 2015 και ως αναπληρωτής πρωθυπουργός από τις 26 Ιουλίου 2013 ως τις 30 Δεκεμβρίου 2015.

Εκπαίδευση
----------

Γεννήθηκε στην Τιφλίδα και υπηρέτησε την υποχρεωτική στρατιωτική του θητεία στο σοβιετικό στρατό την περίοδο 1986-88. Αποφοίτησε από το Ιατρικό Κρατικό Πανεπιστήμιο της Τιφλίδας ως πτυχιούχος το 1991 και στη συνέχεια από το Κρατικό Πανεπιστήμιο της Τιφλίδας όπου σπούδασε Οικονομικά (πτυχιούχος το 1995). Το 1998 απέκτησε μάστερ στα Οικονομικά από το Πανεπιστήμιο του Ιλινόις.

Σταδιοδρομία
------------

Εργάστηκε ως διοικητικό στέλεχος σε διάφορες τράπεζες στη Γεωργία από το 1993 ως το 1999 και στο Οικονομικό και Νομισματικό Γραφείο της Προεδρίας το 1999. Υπηρέτησε ως βουλευτής από το 1999 ως το 2004, εκλεγμένος με το κόμμα Νέα Δικαιώματα. Έπειτα από την άνοδο στην προεδρία του Μιχαήλ Σαακασβίλι με την Επανάσταση των ρόδων, ο Κβιρικασβίλι επέστρεψε στις επιχειρήσεις. Από το 2006 ως το 2011 ήταν γενικός διευθυντής της Τράπεζας, ιδιοκτησίας του Μπίτζινα Ιβανισβίλι. Με τη νίκη του συνασπισμού Γεωργιανό Όνειρο στις βουλευτικές εκλογές του 2012, ο Κβιρικασβίλι διορίστηκε υπουργός Οικονομίας και Αειφόρου Ανάπτυξης στην κυβέρνηση του Ιβανισβίλι τον Οκτώβριο του 2012. Επιπρόσθετα ανέλαβε και αναπληρωτής πρωθυπουργός, τον Ιούλιο του 2013. Παρέμεινε σε αμφότερες τις θέσεις και στην κυβέρνηση του Ιρακλί Γκαριμπασβίλι, ο οποίος έγινε πρωθυπουργός τον Νοέμβριο του 2013.

Τον Δεκέμβριο του 2015 ο Κβιρικασβίλι προτάθηκε από το συνασπισμό Γεωργιανό Όνειρο για την πρωθυπουργία, ώστε να αντικαταστήσει τον παραιτηθέντα Γκαριμπασβίλι. Ο νέος πρωθυπουργός κέρδισε την εμπιστοσύνη του Κοινοβουλίου με 86 ψήφους έναντι 28 στις 30 Δεκεμβρίου 2015.

Στις βουλευτικές εκλογές που έγιναν στις 8 Oκτωβρίου 2016 ο κυβερνών συνασπισμός Γεωργιανό Όνειρο, με επικεφαλής τον πρωθυπουργό Κβιρικασβίλι κέρδισε μια δεύτερη θητεία. Το Γεωργιανό Όνειρο κέρδισε 115 έδρες, παρουσιάζοντας αύξηση 67 εδρών, ενώ το Ενωμένο Εθνικό Κίνημα μείωσε τις έδρες του σε 27.

Ο Κβιρικασβίλι παραιτήθηκε έπειτα από μαζικές διαδηλώσεις εναντίον της κυβέρνησης και στις 20 Ιουνίου 2018 αντικαταστάθηκε από τον Μαμούκα Μπαχτάτζε, υπουργό Οικονομικών. Το κοινοβούλιο ενέκρινε τον διορισμό με ψήφους 99-6.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκιόργκι Κβιρικασβίλι** |

1. ↑  (Γερμανικά) *Εγκυκλοπαίδεια Μπρόκχαους*. kwirikaschwili-giorgi.
2. ↑  (Γερμανικά) *Munzinger Personen*. 00000030693. Ανακτήθηκε στις 9  Οκτωβρίου 2017.
3. ↑  *Davos 2014 Participant List*. data.qz.com/2014/davosattendees/data/davos14list.json.
4. ↑  Ανακτήθηκε στις 1  Σεπτεμβρίου 2021.
5. 1 2  «George Kvirikashvili». Ministry of Economy and Sustainable Development of Georgia. Αρχειοθετήθηκε από το πρωτότυπο στις 3 Δεκεμβρίου 2013. Ανακτήθηκε στις 30 Νοεμβρίου 2013.
6. ↑  «Ivanishvili's Incoming Cabinet». Civil Georgia. 16 Οκτωβρίου 2012. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 10 Ιανουαρίου 2016.
7. ↑  «New PM Wins Confidence Vote». Civil Georgia. 20 Νοεμβρίου 2013. Αρχειοθετήθηκε από το πρωτότυπο στις 21 Μαρτίου 2015. Ανακτήθηκε στις 10 Ιανουαρίου 2016.
8. ↑  «Kvirikashvili Confirmed as New Prime Minister». *Civil Georgia*. 2015-12-30.. Ανακτήθηκε στις 2015-12-30.
9. ↑  «Georgian Dream starts preparations for Elections 2016». Rustavi 2. 2015-01-19. Αρχειοθετήθηκε από το πρωτότυπο στις 2016-08-16.. Ανακτήθηκε στις 2015-02-15.
10. ↑  Kakachia, Kornely (12 Ιανουαρίου 2015). «The end of the Georgian dream». *openDemocracy*. Αρχειοθετήθηκε από το πρωτότυπο στις 18 Απριλίου 2016. Ανακτήθηκε στις 15 Φεβρουαρίου 2015.
11. ↑  «PM nominates Mamuka Bakhtadze as the Minister of Finance».
12. ↑  «Georgia Approves Former Finance Minister Bakhtadze as New Premier». Daily Sabah. 20 Ιουνίου 2018.